Document ID: 32007D0429

KOMISJONI OTSUS,
18. juuni 2007,
millega muudetakse otsust 2005/429/EÜ, millega kehtestatakse tursavarude taastamise seire eriprogramm
(teatavaks tehtud numbri K(2007) 2550 all)
(Ainult taani-, saksa-, inglis-, prantsus-, hollandi- ja rootsikeelne tekst on autentsed)
(2007/429/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) eelkõige selle artikli 34c lõiget 1,
ning arvestades järgmist:
(1)
Nõukogu määrusega (EÜ) nr 423/2004 (2) kehtestatakse meetmed tursavarude taastamiseks Kattegatis, Põhjamerel, Skagerrakis ja La Manche'i idaosas, Šotimaast läänes ning Iiri meres
(2)
Nõukogu määrustega (EÜ) nr 27/2005, (3) (EÜ) nr 51/2006 (4) ja (EÜ) nr 41/2007 (5) sätestatakse vahepealsed püügikoormuse piirangud ning seire, kontrolli ja järelevalve lisatingimused teatavate varude taastamismeetmete puhul, mida kohaldatakse kõnealustes vetes toimuva kalapüügi suhtes tervikuna, mille käigus võidakse püüda turska.
(3)
Komisjoni otsusega 2005/429/EÜ (6) kehtestati seire eriprogramm, mida kohaldatakse kahe aasta jooksul eesmärgiga tagada teatavate kaitse- ja kontrollimeetmete piisav rakendamine kalastustegevuse suhtes seoses tursavarude taastamisega.
(4)
Seire eriprogramm on vajalik asjaomaste liikmesriikide vahelise toimiva koostöö organiseerimiseks ning selleks, et võimaldada Ühenduse Kalanduskontrolli Agentuuril vastavalt nõukogu määruse (EÜ) nr 768/2005 (7) artiklile 9 organiseerida ühiskasutuskavasid.
(5)
Kaitse- ja kontrollimeetmete jätkuva rakendamise tagamiseks tuleks kõnealust programmi pikendada ühe aasta võrra.
(6)
Seetõttu tuleks komisjoni otsust 2005/429/EÜ vastavalt muuta.
(7)
Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse nr 2005/429/EÜ artiklis 1 asendatakse sõnad „kaheks aastaks” sõnadega „kolmeks aastaks”.
Artikkel 2
Käesolev otsus on adresseeritud Belgia Kuningriigile, Taani Kuningriigile, Saksamaa Liitvabariigile, Prantsuse Vabariigile, Iirimaale, Madalmaade Kuningriigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 18. juuni 2007

Labels: 6